section_heading: Opis
paragraph_text: Bitinija je prema Strabonu na istoku graničila s rijekom Sangarius (suvremena Sakarya), ali se češće kao istočna granica navodio Partenij (Parthenius), koji je dijelio od Paflagonije, stvorivši područje koju su nastanjivali Marijandinci. Na zapadu i jugozapadu ju je od Mizije dijelila rijeka Rindak, a na jugu je graničila s Frigijom, Epiktetom i Galacijom. mini|desno|250px|Bitinija U njoj su bile planine i šume, ali i doline i obalna područja s plodnom zemljom. Najpoznatije gorje je bio tzv. "Mizijski" Olimp (2300 m), koji se nalazi iza današnje Burse i može se vidjeti iz 113 km udaljenog Istanbula. Vrhovi su mu najveći dio godine prekriveni snijegom.